А пачаўся “ТэхнаІнтэлект” ужо традыцыйнай выставай, дзе кожны год прадстаўляюцца творчыя распрацоўкі ўдзельнікаў. Сёлета тут можна было ўбачыць мадэлі суднаў, ракет, самалётаў, аўтамабіляў, а таксама прыборы спартыўнай, транспартнай, ваеннай, прамысловай і сельскагаспадарчай тэхнікі. Радыёэлектронныя і энергазберагальныя прыборы, арыгінальныя тэхнічныя распрацоўкі, аўтаматызаваныя сістэмы і праграмныя комплексы, малюнкі і кампазіцыі — сапраўды было чаму здзівіцца. Штогод выстава папаўняецца цікавымі экспанатамі, якія яшчэ ўчора былі для канкурсантаў марай.